CELEX: 62020TN0761
Language: da
Date: 2020-12-20 00:00:00
Title: Sag T-761/20: Sag anlagt den 20. december 2020 — European Dynamics Luxembourg mod ECB

15.3.2021   
            
            
               DA
            
            
               Den Europæiske Unions Tidende
            
            
               C 88/33
            
         
      Sag anlagt den 20. december 2020 — European Dynamics Luxembourg mod ECB
      (Sag T-761/20)
      (2021/C 88/44)
      Processprog: engelsk
      
         Parter
      
      
         Sagsøger: European Dynamics Luxembourg SA (Luxembourg, Luxembourg) (ved advokat M. Sfyri)
      
         Sagsøgt: Den Europæiske Centralbank (ECB)
      
         Sagsøgerens påstande
      
      
                  —
               
               
                  ECB’s afgørelse om at udelukke sagsøgerens bud fra alle tre delkontrakter i udbudsproceduren »Levering af tjenesteydelser og arbejder til levering af IT-applikationer« PRO-004801 (delkontrakt 1), PRO-005110 (delkontrakt 2) og PRO-005112 (delkontrakt 3) annulleres.
               
            
                  —
               
               
                  Afgørelsen fra ECB’s udbudskontrolmyndighed om afslag på sagsøgerens klage indgivet i overensstemmelse med klageproceduren som fastsat i afsnit VI.4 i udbudsbetingelserne i det ovennævnte udbud og i henhold til betingelserne i artikel 39 i ECB’s indkøbsbeslutning (ECB/2016/2) annulleres.
               
            
                  —
               
               
                  Alle ECB’s efterfølgende relaterede afgørelser og navnlig enhver tildelingsafgørelse, som ikke blev meddelt sagsøgeren, annulleres.
               
            
                  —
               
               
                  Tildeling af erstatning i henhold til artikel 256 TEUF, 268 TEUF og 340 TEUF i overensstemmelse med fortabelsen af muligheden for at få tildelt kontrakterne eller det indtægtstab, der svarer til den fortjeneste, som sagsøgeren ville have haft, såfremt selskabet havde udført kontrakterne, og med den godtgørelse, der svarer til den ikke-økonomiske skade.
               
            
                  —
               
               
                  Sagsøgte tilpligtes at betale sagsøgernes sagsomkostninger og andre udgifter i forbindelse med den foreliggende sag.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Med det første anbringende gøres gældende, at sagsøgte anlagde en række åbenbart urigtige skøn.
               
            
                  2.
               
               
                  Med det andet anbringende gøres gældende, at sagsøgte indførte nogle nye, vage og ukendte kriterier på tidspunktet for vurderingen af tilbuddene.
               
            
                  3.
               
               
                  Med det tredje anbringende gøres gældende, at sagsøgte gjorde sig skyldig i magtfordrejning.